
Mars misszió lehetőségei és sugárvédelme

Az emberiség technológiai fejlődése során számos, korábban legyőzhetetlennek tűnő akadályt ért el és győzött le. Évszázadokkal ezelőtt a gőzgép, majd a belsőégésű motor volt a kor elméinek szinte felfoghatatlan újítás. A gépek, amelyeket korábban lovak, netán emberi erő hajtott, azok néhány röpke év alatt teljesen elavultak. A modernizációval együtt jár a tény, hogy az emberiség rövid idő alatt képes elérni és végrehajtani olyan célokat és tetteket, melyek csupán évekkel ezelőtt elérhetetlennek látszott. Az 1900-as évek elején a repülőgép ötlete volt nonszensz, arra pedig valóban még csak gondolni sem mertek, legfeljebb korabeli sci-fi írók, hogy nagyjából fél évszázaddal később embert küldünk a Holdra. A 21. század egyik legnagyobb kihívásának tekintjük, hogy az emberiség meghódítsa a naprendszerben keringő vörös szomszédunkat, a Marsot. Dolgozatunk célja a Marsra jutás ma ismert lehetőségeinek összegzése, valamint az utazást nehezítő körülmények vizsgálata és a problémákkal kapcsolatos esetleges megoldási lehetőségek kutatása. Az egyik ilyen állandóan fennálló veszélyforrás a kozmikus sugárzás, ezért ez dolgozatunk egyik fő témája. Az űrkutatással foglalkozók vicces és bennfentes mondása, hogy a Marsot elsőként elérő ember, minden bizonnyal már él, munkánkkal az ő küldetésükhöz szeretnénk hozzájárulni.



